google/wiki40b huggingface dataset:
Last Train to Clarksville

«Last Train to Clarksville» er en amerikansk sang skrevet av Tommy Boyce og Bobby Hart. Den fantes på A-siden til The Monkees' debutsingle, ble innspilt 25. juli 1966 i RCA Victor Studio B, Hollywood, utgitt på singlen Colpix #1001 16. august 1966 og senere tatt med på gruppas debut-album. Sangen toppet Billboard Hot 100-listen 5. november 1966.
Den har blitt sammenliknet med The Beatles' «Paperback Writer», både i stilen med «skramlende» gitar og akkordstrukturen, og likner på gitarriffet i «Blue's Theme» med Davie Allan and the Arrows fra motorsykkelfilmen The Wild Angels med Peter Fonda.
I 1967 ble sangen spilt inn av bluegrassgruppen Flatt & Scruggs
Åpnings- og det tilbakevendende riffet på sangen «Find Your Way Back», skrevet av Craig Chaquico, og fremført av Jefferson Airplane på albumet Modern Times (1980) er nesten identisk med det på «Last Train to Clarksville», men meget ulik i tempo og meter.

Handling

Opphavspersonene hevdet at sangen var deres protest mot Vietnamkrigen. Intrigen inneholder en telefonsamtale med en militær til hans hustru/kjæreste og anmoder henne om å ta det siste toget til Clarksville, slik at de kan ha en siste natt sammen før han må reise med morgentoget. Han vet ikke når han vil vende tilbake, så dette kan være et langvarig eller farlig oppdrag.

Byen

Selv om Clarksville i sangtittelen synes å referere til Clarksville, Tennessee, og implisitt til det nærliggende Fort Campbell, Kentucky (hjemstedet til 101st Airborne Division), påstår Bobby Hart at det var en tilfeldighet.
«Det er en liten by i nord-Arizona som jeg pleide å reise gjennom om somrene på vei til Oak Creek Canyon kalt Clarksdale», sier Hart. «Vi kastet ut noen navn og da vi kom til Clarksdale syntes vi det lød temmelig godt. Vi syntes kanskje Clarksville var litt bedre. Vi visste ikke på den tiden at det er en flybase nær byen Clarksville i Tennessee, som fint ville gjøre nytte».
Waterloo (Iowa)

Waterloo er en by øst i delstaten Iowa i USA. Byen er administrativ hovedstad for Black Hawk County og har 68 747 innbyggere (2000).
Det amerikanske traktorfirmaet John Deere har sin hovedproduksjon for det nordamerikanske markedet i Waterloo.
Ferdig varme

Ferdig varme er et begrep som benyttes hovedsakelig i forbindelse med produksjon, distribusjon og markedsføring av termisk energi. En kjøper av ferdigvarme betaler for den energien han/hun benytter, der prisen gjerne er uttrykt i øre/kWh, tilsvarende den avregningsmetoden som er i vanlig bruk for elektrisk kraft.

Forutsetninger for bruk av ferdigvarme

En felles forutsetning for bruk av alle former for ferdigvarme er at bygget som skal varmes opp har de nødvendige systemer for å utnytte vannbåren varme, oftest i form av gulvvarmesystem eller radiatorrørsystem.

Distribusjon

Ferdig varme kan distribueres på flere måter.

Fjernvarme

Begrepet fjernvarme brukes for distribusjonsnett med stor geografisk utbredelse og er mest vanlig i større tettsteder og byer. Det stilles krav til konsesjon etter energiloven.for fjernvarmeanlegg. Varmen produseres i en eller flere store varmesentraler og distribueres som varmtvann, i fjernvarmerør som ligger nedgravd i bakken, til kundene . Fjernvarmenettet (primærnett) er en infrastruktur hvor vannet sirkulerer i et lukket kretsløp, frem og tilbake mellom varmesentralen og brukerne. Hos hver enkelt varmeforbruker (kunde) er det montert en varmeveksler. På kundesiden av varmeveksleren (sekundærnett) er det montert en energimåler som registrerer forbruk og som etter avlesning danner grunnlag for fakturering av forbrukt energi.

Nærvarme

Nærvarme er som fjernvarme i forhold til produksjon og distribusjon, men normalt i mindre målestokk. Nærvarme har mindre geografisk utbredelse på distribusjonsnettet. Det er vanlig å etablere nærvarmeanlegg og distribusjonsnett i forbindelse med et eller flere store bygg (offentlige bygg og næringsbygg) sammen med et utvalg mindre bygg (boliger). Nærvarme faller normalt ikke under konsesjonsreglene i energiloven. Nærvarmenett bygges normalt opp med primærnett (sentralnett) med varmeveksling til separat sekundærnett (kundenett) hvis det er flere eiere av byggene som er koplet på nærvarmenettet. Hvis det er samme eier av byggene som koples på, kan man gjøre installasjonen enklere og billigere ved å kople de enkelte byggenes oppvarmingssystemer direkte på systemet og kun ha primærnett. Dette vil gjøre systemet mindre driftssikkert da en lekkasje i ett bygg ikke kan isoleres, men affisere hele systemet.

Punktvarme

En til en levering av varme. Store energiforbrukere som ligger isolert kan få dekket sitt energibehov fra en «egen», lokal energisentral som ligger i tilknytning til forbruker. Istedenfor å etablere, finansiere og drifte denne energisentralen i egen regi, er det vanlig å inngå et samarbeid en aktør som har spesialkompetanse på ferdigvarme.
Nordland kultursenter

Nordland kultursenter er et kultursenter som er drevet av Nordland fylkeskommune, og ble etablert i 1988. Dette var opprinnelig en prestegård (kjent som Bodøgård), men ble omgjort til landbruksskole etter at Nordland fylkeskommune fikk skjøte på gården i 1882. Skolen var i drift frem til 1987, og siden 1988 har Nordland fylkeskommunes kulturavdeling hatt ansvaret for gården.
I dag kan man leie rom og utstyr til utstillinger og selskaper. Man kan også leie rom for å overnatte der. Kultursenteret ligger i idylliske omgivelser med gamle bygninger og natur mellom Rønvikjordene, cirka 3 km fra Bodø sentrum.
Ludvig Filip-rommet er en del av kultursenteret.
Les Misérables (2012)

Handling

Filmen er basert på musikalen som igjen er basert på Victor Hugos roman fra 1862, Les Misérables (De elendige). Handlingen er plassert tidlig på 1800-tallets Frankrike og følger de sammenføyde historiene til en rekke figurer som kjemper for eller imot forsoning og revolusjon. Personene innbefatter en løslatt straffange ved navn Jean Valjean som feiler i å finne arbeid som ærlig mann, bryter sin prøveløslatelse og skjuler sin identitet; politiinspektør Javert som blir besatt av å finne Valjean; Fantine, en enslig mor som blir tvunget til å bli prostituert for å skaffe mat til sin datter Cosette; Cosette, som etter sin mors død blir Jean Valjeans adopterte datter (og som etterhvert blir forelsket i den revolusjonære studenten Marius Pontmercy); ekteparet Thénardier, de samvittighetsløs krovertene som opprinnelig fostret Cosette, og som trives med å jukse, lure og stjele; Éponine, deres unge datter som er håpløst forelsket i Marius; Gavroche, en ung tiggergutt; og studentlederen Enjolras som planlegger å frigjøre de undertrykte klassene i Frankrike.

Priser og nominasjoner

Filmen er nominert til fire Golden Globe, inkludert beste film – musikal eller komedie. Den var også nominert til åtte Oscar, inkludert beste film, beste hovedrolle (Hugh Jackman) og beste birolle (Anne Hathaway).
Australian Open 1979

Australian Open 1979
Patrik Kallin

Karriere

Han var reserve for Sverige i de paralympiske vinterlekene 2010 i Vancouver. Dette var hans første paralympiske vinterleker, og Sverige fikk her bronse. Ved VM i rullestolcurling 2011 kom Sverige på 8.-plass, og ved VM i rullestolcurling 2012 kom de på 6.-plass. 
Sverige spilte seg fram til finalen ved VM i rullestolcurling 2013, der Jalle Jungnell var skip. Canada vant finalen 4-3, og Sverige fikk med det VM-sølv. De andre spillerne på laget var Glenn Ikonen, Kristina Ulander og Gert Erlandsson. 
Kallin spilte toer ved Paralympiske vinterleker 2014 i Sotsji, der Sverige kom på 7.-plass.
Nicolas Toussaint Charlet

Biografi

Sin første jobb fikk Charlet i administrasjonen til Paris, hvor han ble satt til å registrere rekrutter. Han tjenestegjorde i Nasjonalgarden i 1814. Etter at han i 1816 måtte slutte i sin jobb, fikk han en stilling i atelieret til Baron Gros. Her lærte han litografi og fikk også gi ut noen verker som ble begynnelsen på hans karriere som kunstner. En av hans gode venner var maleren Géricault. Charlet giftet seg i 1824 og fikk to sønner som overlevde ham. I 1838 begynte helsen å skrante, og i 1845 døde han. 
Charlet var svært produktiv. Ved hans død talte hans verkliste over 2000 litografier i tillegg til akvareller, sepiategninger, oljeskisser og etsinger. En statue av ham er satt opp på torget Denfert-Rochereau i Paris.
Jag tror på sommaren

«Jag tror på sommaren» er en svensk sang, skrevet av Stig Olin. Den ble spilt inn av Mats Olin og utgitt på singlen Polar POS 1028 i 1967. B-siden var «Gossen med gyllene äpplet». Mats Olins versjon var en hit på Svensktoppen i tolv uker i perioden 21. mai-6. august 1967.
Sangen ble skrevet til siste sending i høstsesongen av Frukostklubben 21. desember 1966 på oppdrag av produsent Bertil Perrolf. Stig Olin fremførte den i programmet sammen med hustruen, Britta Holmberg, samt barna Mats og Lena. Mats fremførte den i Hylands hörna i 1967.
Kirsti, Oddvar og Arne m/Alf Blyverkets orkester spilte også inn sangen. Den ble utgitt på singlen Triola TN 472. A-siden var «Hver lørdag en fest».

Norske versjoner

Basse Fant og Bente Aaseth har skrevet norske tekster. De bærer tittelen «Jeg tror på sommeren».
Marit Westergaard

Priser og hedersbevisninger

I 2016 mottok hun forskningsprisen ved Fakultet for humaniora, samfunnsvitenskap og lærerutdanning. 
I 2016 fikk ble hun utnevnt til medlem i Det Norske Videnskaps-Akademi.
Polysem

Et polysem likner på et homonym, men istedenfor flere ulike betydninger har det flere beslektede betydninger. På norsk er et svin (dyret) og et svin (moralsk forkastelig person) polysemer, da betydningen er forskjellig, men ikke urelatert.
Johann Joachim Quantz

Biografi

Quantz ble født som det femte barnet til hovsmeden Andreas Quantz i Oberscheden i det nyopprettede Kurfürstentum Braunschweig-Lüneburg. Foreldrene døde tidlig, i 1702 og 1707, og onkelen Justus Quantz som var bymusikant i Merseburg og organisten Johann Friedrich Kiesewetter overtok opplæringen av gutten. Også onkelen døde tidlig, og Quantz' utdanning ble overtatt av etterfølgeren Johann Adolf Fleischhack.
I 1713 begynte Quantz som lærling i Radeberg og ble i 1714 bymusikant i Pirna ved Dresden. Utdannelsen som bymusikant medførte at han lærte å spille fiolin, obo, trompet, zink, valthorn, trombone, blokkfløyte, fagott, cello, gambe og kontrabass. Etter avsluttet utdannelse fikk han i mars 1716 stilling i Dresdens byorkester som oboist og fløytist, og etter to år som oboist i August II av Polens polske kapell.
For å komme videre i karrieren studerte han i 1717 hos Jan Dismas Zelenka og Johann Joseph Fux i Wien. Året etter fikk han undervisning i tverrfløytespill hos den franske fløytisten Pierre-Gabriel Buffardin.
På en studiereise til Italia i årene 1724 til 1726 studerte han kontrapunkt med Francesco Gasparini i Roma, ble kjent med Alessandro Scarlatti i Napoli, sluttet vennskap med kastratsangeren Farinelli og hørte sitt musikalske forbilde Vivaldi i Venezia. I årene fra 1726 til 1727 holdt han til i Paris og London, hvor Georg Friedrich Händel oppfordret ham til å bli. På disse reisene fikk han kjennskap til Wienerklassisismen, som nå var i sin begynnelse.
I 1728 ble han fløytist i det kongelige kapell i Dresden, og underviste den daværende prøyssiske kronprinsen Fredrik i fløytespill. Etter at Fredrik var blitt konge, tilbød han Quantz fordelaktige betingelser om han ville bli kammermusiker og hoffkomponist. Quantz aksepterte og ble også kongens daglige fløytelærer, med privilegium til å kritisere kongens fløytespill. Ellers bygde Quantz fløyter og forbedret tverrfløytens konstruksjon. Han skrev også en lærebok i fløytespill, Versuch einer Anweisung die Flöte traversière zu spielen.
Quantz ble ved Fredrik den stores hoff til sin død.

Verk

Quantz skrev stort sett musikk for tverrfløyte, mer enn 200 fløytesonater, ca. 300 fløytekonserter, 45 triosonater, 9 hornkonserter, fløyteduoer, -trioer, -kvartetter og koralmelodier.
Det meste foreligger som håndskrifter, svært lite ble trykt.
Österstad

Österstad er et tettsted i Motala kommune i Östergötlands län i Östergötland i Sverige. I 2010 hadde tettstedet 318 innbyggere.
Stedet har bensinstasjon, traktorservicefirma, barnehage og grunnskole. Byen ligger om lag 10 kilometer fra Motala og Borensberg og 35 kilometer fra Linköping.
Det er ca. 2 kilometer til nærmeste kirke, Ekebyborna kirke. Den er kjent fra 1100-tallet, og var den kirken som hellige Birgitta tilhørte og besøkte i de 30 årene hun bodde på Ulfåsa gård, i dag Ulfåsa slott. Österstad skole bruker også kirken ved jule- og sommeravslutninger.
Österstad begynte å vokse da det ble bygd jernbane forbi stedet på 1940-tallet, men veksten skjøt ikke riktig fart før på 1960-tallet. De fleste boligene er teglsteinshus bygd i 1960-tallsstil. Jernbanen ble etter hvert lagt ned og erstattet med bilvei. To busslinjer trafikkerer Österstad, linje 622 Motala-Borensberg og 620 Linköping-Motala.
Piotr Zieliński

Landslaget

Han ble tatt ut i Polens tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
Geir Bekkevold

Bakgrunn og utdannelse

Bekkevold er født og oppvokst i Horten i Vestfold. Han er sønn av platearbeider Jan Egil Bekkevold og husmor Evy Bekkevold. 
Han gikk samfunnsfaglinjen på Horten gymnas før han flyttet til Oslo for å studere teologi på Det teologiske menighetsfakultet. Han er utdannet teolog fra 1991 og etter ett år som feltprest arbeidet han som kapellan i Gjerpen menighet fra 1992 til 2005 og deretter som sokneprest i Borgestad menighet (begge de nevnte menighetene i Skien) fra 2005. Denne jobben tok han permisjon fra da han ble valgt inn på Stortinget i 2009. Han sa opp soknepreststillingen da han ble gjenvalgt til Stortinget i 2013.

Politisk arbeid

Bekkevold var medlem av Skien bystyre i ti år fra 1999 til 2009. De to siste årene fra 2007 satt han i formannskapet. Han satt også på fylkestinget i Telemark fra 2003 til 2007.
I 2009 ble Bekkevold valgt inn på Stortinget etter litt om og men knyttet til stemmeopptellingen og selve valgoppgjøret. Han ble til slutt tildelt Telemarks utjevningsmandat, men dette ble først klart noen dager etter valget, grunnet en prognosefeil i en beregningsmodell. Det hele endte med at KrF og Frp byttet mandater i Telemark og Rogaland, slik at Bekkevold kom inn fra Telemark, mens Kjell Arvid Svendsen fra Rogaland KrF mistet utjevningsmandatet han i første omgang hadde blitt tildelt.
Siden han ble innvalgt på Stortinget, har Bekkevold vært KrFs representant i Kommunal- og forvaltningskomiteen, og han er dermed partiets talsmann for spørsmål knyttet til blant annet kommunal- og regionalpolitikk, boligpolitikk og asyl- og innvandringspolitikk. Han har ved flere anledninger engasjert seg spesielt i saker om asylbarn som er født og oppvokst i Norge.
Etter at Hans Olav Syversen overtok som parlamentarisk leder for KrF i 2011, ble Bekkevold utpekt som KrFs medlem i Kontroll- og konstitusjonskomitéen, i tillegg til hans allerede eksisterende komitéverv. Som saksordfører i denne komiteen, fikk Bekkevold i september 2012 oppdraget med å lede Stortingets kontroll av regjeringens oppfølging av 22. juli-kommisjonen.
Fra 2013 har Bekkevold vært første nestleder i Stortingets familie- og kulturkomité.
I 2014 mottok han Annette Thommessens minnepris.
Roger (Pondus)

Roger er en tegneseriefigur fra tegneserien Pondus. Roger er en mislykket tegneserieforfatter, men han gir aldri opp håpet om at han en gang skal bli akseptert av tegneserieforlaget. Roger har lagd mange tegneserier, og blant de meste kjente finner vi «Tanga-Trond». Av de mindre kjente, men som også bør nevnes er: «The Ligningsfunksjonærman», «Kaptein Kølle», «Den tapre kuvelter» og «Mikke Snus og Kjøttbein». Han har også prøvd å gå i Carl Barks' fotspor, men uten hell.
Hans fulle navn var opprinnelig Roger Kvisrøysa, men etter å ha søkt Folkeregisteret forandret han det til Roger T. Houston (hvor t-en står for «That»).

Tegneseriefigurer i Rogers tegneserier

Tanga-Trond er en nokså tvilsom superhelt ikledd en tangatruse. Han får hjelp av sin assistent Roy-Toy, som spiller en mindre rolle. I en av stripene skiftet han navn til Bermudashorts-Trond, da testiklene hans skled ut da han tøyde ut etter en lang joggetur.
Tanga-Trond har reddet verden en rekke ganger, blant annet fra doktor Antrax og hans onde «gymsokkmaskin». Tanga-Trond blir fanget, men MacGyver kommer til unnsetning. I en annen historie vil Dr. Animalgood sprenge hele byen til et krater med en stor bombe. Tanga Trond leser dette i en avis og Roy-Toy finner frem mobilen og finner heroisk frem adressen ved hjelp av sms-tjenester. De drar for å stoppe ham, men det er for sent, men moren til Dr. Animalgood trekker ut stikk-kontakten, pga. det enorme strømforbruket, og gir ham et glass med melk. Her ser vi visse likhetstrekk med en reklame for TINE og deres melk, når den onde professoren Dr. Animalgood avslutter med kommentaren «Mo-ha-ha-det! Bare Mo-ha-ha-det!!»
Tanga-Trond drikker ofte nypresset hyllebærjuice eller rosinjuice. Han er også sett med tyttebærbærjuice i hånden.
Dr. Overdose er en ond doktor som prøver å gjøre verden til et verre sted å være, og han kjennes igjen på at han har store sprøyter festet til ryggen. Han jobber sammen med sin medhjelper Sersjant Shitface. Vi får aldri vite om Dr. Overdose blir hindret i sin gjerning.
Tanga-Trond og Dr. Overdose gikk i samme klasse på skolen, Tanga-Trond ble snill og hjelpsom, og Dr. Overdose ble ond og ekkel. De er et typisk eksempel på alle de forskjellige individene ikke blir forandret og stadarisert i kropp og sinn, selv om de går i klasse, og på denne måten bruker mye av tiden sin sammen.
Torodd Idrettsforening

Torodd Idrettsforening, tidligere Idrætsforeningen Torodd (stiftet 29. april 1906), er en norsk idrettsforening fra Frogner i Oslo. Klubbens hjemmebane var Frogner stadion.
Klubbens friidrettsgruppe, Torodd IF – Friidrett, er den mest aktive avdelingen i klubben.
Fábio Augusto Justino

Karriere

Han har spilt for Shimizu S-Pulse og Vissel Kobe fra Japan.
Frodeåsen

Frodeåsen er et lite fjell og et park- og friluftsområde rett nord for Tønsberg by i Vestfold. Frodeåsen er på det høyeste 75 meter og gir utsyn over byen og landskapet rundt. Terrenget er preget av turstier, åpen blandingsskog og knauser. Gjennom åsen går Frodeåstunnelen, en 1910 meter lang veitunnel som åpnet 2008, og Jarlsbergtunnelen, en 1750 meter lang togtunnel som åpnet 2011. På toppen av åsen står det et betongvanntårn (Frodeåsen høydebasseng) samt to høye master for kringkasting og telekommunikasjon. TV-mastene er godt synlige fra bunnen av åsen.
I Tønsberg utgjør Slottsfjellet, Haugar og Frodeåsen karakteristiske landemerker i et ellers flatt og bølget kulturlandskap.

Området i dag

Frodeåsen og området like vest inneholder turstier, Tønsberg ishall, Tønsberg stadion og Messeområdet der varemessen Tønsbergmessa blir arrangert hver vår. På Messeområdet ligger et naturlig amfi for utendørskonserter, to av de gamle vannforsyningsdammene («Førstedammen» og «Andredammen»), to treningshaller (Messehall A og B) og Messehuset. Øverst i Frodeåsen ligger en vanntank, Frodeåsen høydebasseng, som er koblet til Vestfold Interkommunale Vannverks ledningsnett til Farrisvannet og som rommer et vannreservoar på 12 000 m3 til bruk for Tønsberg. Rett sør for tanken ligger Thaulowhullet. Det tilgrodde bassenget eller hullet har siden 1999 blitt benyttet av byens friteatergruppe Thesbiteateret som utescene for deres sommerteater.

Tunneler

Våren 2008 åpnet Frodeåstunnelen, en 1,9 km lang veitunnel som leder biltrafikken i en ringvei utenom bysentrum, men isteden under Frodeåsen og Solvang mellom Kjelle i vest og Velle ved Kilen i øst.
I forbindelse med utbyggingen av nytt dobbeltspor for toglinja mellom Barkåker og Tønsberg ble Jarlsbergtunnelen tatt i bruk i 2011. Denne tunnelen går også gjennom Frodeåsen og gjør reisetiden med tog nordover fra Tønsberg kortere. Samtidig båndlegger den framtidige løsninger for Vestfoldbanen sørover.
Håndball under Asialekene 1994

Håndball under Asialekene 1994. Håndball var en av flere sporter under de tolvte Asialekene som ble arrangerrt i Hiroshima i Japan. Det var fjerde gangen som håndball var med på programmet i Asialekene. Det var to turneringer, en for menn og en for kvinner. Det var andre gangen kvinner deltok i håndball i Asialekene. Fem herrelag og fire damelag deltok i turneringene som ble avviklet i perioden 2. til 16. oktober 1994. Sør-Korea ble beste nasjon, de vant begge gullmedaljene.
AMD Piledriver

AMD Piledriver Family 15h er en mikroarkitektur som er blitt utviklet av Advanced Micro Devices som andre generasjon AMD Bulldozer mikroprosessorer. Den blir benyttet i AMD Accelerated Processing Unit, AMD FX og AMD Opteron.
Mikroprosessorer i denne familien ble introdusert 15. mai 2012 sammen med «Trinity» som var en AMD Accelerated Processing Unit.
Den ble etterfulgt av Steamroller.
Engglansvikler

Utseende

En middelsstor, brungrå vikler. Arten lar seg ikke skille fra Cydia succedana på ytre utseende alene, men er kanskje jevntover litt lysere og mindre kontrastrikt tegnet enn denne. Forvingen er brungrå med et uregelmessig, skittenhvitt tverrbånd i midten, små, hvite flekker langs framkanten og noen uregelmessige, svarte flekker i vingens ytre del. Bakvingen er lyst gråbrun.

Levevis

Arten lever på sørvendte, solfylte bakker med lav vegetasjon av urter. Larvenes vertsplante er ukjent, men beslektede arter lever på planter i erteblomstfamilien, for eksempel tiriltunge. De hittil kjente norske eksemplarene er fanget i juni.

Utbredelse

Arten er utbredt i høyereliggende områder i Mellom-Europa der den er kjent fra Frankrike, Italia, Sveits, Østerrike og Romania. I Norge er den foreløpig funnet i øvre deler av Gudbrandsdalen og Valdres. Så langt er den ikke funnet noen andre steder i Nord-Europa.
Ibsenmuseet i Grimstad

Ibsen i Grimstad

Henrik Ibsen ankom Grimstad 29. november 1843 med jakten «Lykkens Prøve» fra Skien, for å arbeide som medhjelper på Jens Aarup Reimanns apotek. Her fikk han etterhvert en trofast vennekrets i jevnaldrende gutter og jenter som på den tid oppholdt seg på stedet. En av disse var Christopher Lorentz Due, som arbeidet hos sorenskriveren. Mange år senere, som overtollmester i Levanger, skriver Due noen av sine erindringer ned i brev til Henrik Ibsen:
… Blandt mine bedste Minder fra hin Tid hører du, gamle Ven! Din lyse Aand og dit Humør fængslede mig strax og under det trivielle, stærkt materielle Liv i Grimstad, med sine evindelige Skibspærter, var det at besøge dig en Nydelse og Løftning, som jeg aldrig vil glemme og som jo bidrog adskillig til at vække og udvikle de Interesser, jeg af Naturen havde faaet Sands for, men som var lidet kjendte under Forholdene der.
Min Hukommelse er endnu saa ualmindelig klar og levende. Jeg gjenoplever saaledes fremdeles i Tankerne de mange interessante Timer i det Værelse paa Apotheket, naar t. E. Daniel Martini maatte holde[s] for. Jeg ser endnu tydelig dine Illustrationer (med Text) af hans uheldige Hesteflugt mellem Frivold og Homedals Præstegaard, – jeg ser dig, Schul[e]rud, Gunder og mig sidde og spille Kort hos dig, med Punsch i Salvekrukker, der i Tilfælde af Forstyrrelse øieblikkelig maatte tømmes og puttes i Lommen. Jeg ser dit af Fryd straalende Ansig da du første Gang læste dit Produkt paa Tryk (Øhlenschlæger i Valhal), – jeg gjenoplever de frydefulde Aftener, da du for Schul[e]rud og mig læste, hvad du sidst havde skrevet af ”Catilina”. …
Senere skrev Due en hel liten erindringsbok om samværet i Grimstad.

Nettverket «Ibsenmuseene i Norge»

De tre Ibsenmuseene har inngått et eget nettverkssamarbeid. Henrik Ibsen Museum på Venstøp like utenfor Skien har sitt fokus på Henrik Ibsens barndomsår, hans skolegang, oppvekst og familiære forhold, Ibsenmuseet i Grimstad ivaretar dikterens ungdom, første forelskelser og dikteriske debut, mens Ibsenmuseet i Oslo har ansvar for den gamle, verdensberømte dikter som etter 27 års opphold i utlandet vendte tilbake til Norge i 1891.
Ibsenmuseene inngår også i et samarbeid med andre litterære museer i Norden. Blant annet arrangeres det årlige seminarer som går på rundgang mellom de ulike aktørene i samtlige deltakerlandene. Ibsenmuseene fungerer ikke bare som litterære møtepunkter og dramatiske arenaer lokalt, men er på flere hold engasjert i ulike internasjonale sammenhenger som følger opp de temaene dramatikeren selv reiste i sin diktning.